รัฐมนตรีว่าการกระทรวงมหาดไทย ยืนยันเตรียมเดินทางไปชี้แจงคณะกรรมาธิการพัฒนาการเมือง สภาผู้แทนราษฎร เกี่ยวกับความคืบหน้าเลือกตั้งท้องถิ่น
รัฐมนตรีว่าการกระทรวงมหาดไทย ยืนยันเตรียมเดินทางไปชี้แจงคณะกรรมาธิการพัฒนาการเมือง สภาผู้แทนราษฎร เกี่ยวกับความคืบหน้าเลือกตั้งท้องถิ่นพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เตรียมเดินทางไปชี้แจงคณะกรรมาธิการพัฒนาการเมือง สภาผู้แทนราษฎร เรื่องความคืบหน้าเลือกตั้งท้องถิ่นด้วยตนเองวันพรุ่งนี้ (20 พ.ย.62) พร้อมระบุการเลือกตั้งท้องถิ่นต้องตกลงร่วมกันระหว่างคณะรัฐมนตรี คณะกรรมการการเลือกตั้ง (กกต.) และองค์กรปกครองท้องถิ่น เพื่อประเมินความพร้อมกำหนดวันเลือกตั้งท้องถิ่น ซึ่งขณะนี้ กกต. ยืนยันความพร้อมและดูได้จากการออกระเบียบต่างๆ ในราชกิจจานุเบกษารองรับการเลือกตั้ง สำหรับในส่วนองค์กรปกครองท้องถิ่น ขณะนี้อยู่ระหว่างการตรวจสอบเรื่องงบประมาณที่แต่ละท้องถิ่นต้องใช้เพราะแต่ละท้องถิ่นต้องออกค่าใช้จ่ายเอง หากองค์กรปกครองท้องถิ่นใดไม่พร้อมด้านงบประมาณก็ต้องดูว่าจะใช้งบส่วนใด คาดว่าภายใน 2 วันนี้ จะได้ข้อสรุปเรื่องความพร้อมของงบประมาณ อย่างไรก็ตามเมื่องบประมาณพร้อมก็จะหารือคณะรัฐมนตรีเพื่อกำหนดวันเลือกตั้งต่อไปรัฐมนตรีว่าการกระทรวงมหาดไทย ยังกล่าวถึงกรณีที่พรรคเพื่อไทย ระบุเริ่มมีการแทรกแซงหน่วยงานราชการในการเลือกตั้งซ่อมสมาชิกสภาผู้แทนราษฎร เขต 7 จังหวัดขอนแก่น ว่า ไม่มีข้าราชการเข้าไปแทรกแซงและเป็นสิ่งพูดกันไปเอง